62020TO0020_INF
Ordonanța președintelui Tribunalului din 13 martie 2020 – Intertranslations (Intertransleïsions) Metafraseis/Parlamentul
(Cauza T-20/20 R)
„Măsuri provizorii – Contracte de achiziții publice de servicii – Cerere de măsuri provizorii – Lipsa urgenței”
1.
Procedură de măsuri provizorii – Suspendarea executării – Măsuri provizorii – Condiții de dispunere – Fumus boni iuris – Urgență – Prejudiciu grav și ireparabil – Caracter cumulativ – Evaluare comparativă a tuturor intereselor în cauză – Ordine de examinare și mod de verificare – Putere de apreciere a judecătorului delegat cu luarea măsurilor provizorii
[art. 256 alin. (1), art. 278 și art. 279 TFUE; Regulamentul de procedură al Tribunalului, art. 156 alin. (4)]
(a se vedea punctele 20-23)
2.
Procedură de măsuri provizorii – Suspendarea executării – Măsuri provizorii – Condiții de dispunere – Urgență – Prejudiciu grav și ireparabil – Sarcina probei – Obligația de a furniza indicații concrete și precise susținute prin mijloace de probă scrise detaliate
(art. 278 și art. 279 TFUE)
(a se vedea punctele 26-27 şi 40)
3.
Măsuri provizorii – Suspendarea executării – Condiții de dispunere – Urgenţă – Apreciere în cadrul litigiilor privind atribuirea contractelor de achiziții publice – Prejudiciu grav – Caracter suficient în caz de fumus boni iuris deosebit de serios constituit de o nelegalitate vădită și gravă – Condiție – Introducerea cererii de măsuri provizorii în termenul de suspendare anterior încheierii contractului cu ofertantul câștigător
(art. 278 TFUE; Carta drepturilor fundamentale a Uniunii Europene, art. 47; Regulamentul 2018/1046 al Parlamentului European și al Consiliului, art. 175)
(a se vedea punctele 29, 30, 32 şi 33)
4.
Procedură de măsuri provizorii – Suspendarea executării – Măsuri provizorii – Condiții de dispunere – Urgenţă – Prejudiciu grav și ireparabil – Prejudiciu financiar – Pierderea unei șanse, care rezultă din excluderea unui ofertant de la o procedură de cerere de ofertă – Prejudiciu care poate fi reparat integral în cadrul acțiunii principale sau al unei acțiuni în despăgubire – Lipsa caracterului ireparabil
(art. 268, art. 278, art. 279 și art. 340 TFUE)
(a se vedea punctele 38, 39, 50 şi 52)
Obiectul
Cerere întemeiată pe articolele 278 și 279 TFUE și prin care se urmărește dispunerea de măsuri provizorii care vizează, în primul rând, suspendarea executării deciziilor din 4 decembrie 2019 ale Parlamentului de a clasa oferta reclamantei în a doua poziție pentru atribuirea contractului în cascadă referitor la lotul nr. 5 din contractul având ca obiect servicii de traducere către limba engleză, în cadrul cererii de ofertă TRA/EU19/2019, și atribuirea primului contract care a rezultat din această cerere de ofertă unui alt ofertant, în al doilea rând, suspendarea contractului încheiat cu acest alt ofertant și, în al treilea rând, obligarea Parlamentului la comunicarea către reclamantă a pasajelor care lipsesc din motivarea comitetului de evaluare
Dispozitivul
1)
Respinge cererea de măsuri provizorii.
2)
Cererea privind cheltuielile de judecată se soluționează odată cu fondul.